**JEGYZŐKÖNYV**

**Hidas Község Önkormányzat**

 **Képviselő-testületének**

**2021. december 21.napján**

megtartott rendkívüli,nyilvános üléséről.

Hozott határozatok:

74/2021.(XII.21.)

75/2021.(XII.21.)

76/2021.(XII.21.)

Hozott rendelet:--

**JEGYZŐKÖNYV**

A jegyzőkönyv készült **2021. december 21. napján 9.00 órai kezdettel**

**Hidas** Község Önkormányzat Képviselő-testületének **rendkívüli**, **nyilvános** ülésén.

Az ülés helye**:**Hidas, Kossuth L. u. 50/II.

Polgármesteri Hivatal Tanácsterme

**Jelen voltak:**

1. Berg Csaba polgármester
2. BorsosnéSchwáb Rita alpolgármester
3. Dévai Margit képviselő
4. Dr. Balázs Dalma Brigitta képviselő
5. Fábián Izabella képviselő
6. Fényes Endre képviselő
7. Steiner-Orosházi Szandra képviselő

**Valamint**:

Dr. Tóth Attila jegyző

Lórenczné Illés Anikó jkv. vezető

**Berg Csaba polgármester**köszöntötte a megjelenteket, és megnyitotta a képviselő-testületi ülést. A jelenléti ív alapján megállapította, hogy a testületi ülés határozatképes, a megválasztott 7 fő képviselőből 7 fő jelen van. Elmondta, hogy a testületi ülésnek csupán egy napirendi pontja van, jogszabály megjelenése miatt a térítési díjak emelésének elmaradásából adódó többletköltségek megtárgyalása.

**Dr. Tóth Attila** jegyző kiegészítésként elmondta, hogy a rendkívüli ülés összehívását a napirend tette indokolttá.

A képviselő-testület 7 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**74/2021. (XII.21.) számú határozata**

Az elfogadott napirend:

1. Étkezési térítési díjak emelésének elmaradása miatti kompenzációs döntések.

Ea. Berg Csaba polgármester, Dr. Tóth Attila jegyző

**Berg Csaba** polgármester kérte a jegyzőt, hogy ismertesse a napirendet. Elmondta, hogy az anyagot a képviselők megkapták. Dévai Margit képviselő kérdése az volt, hogy milyen költséget jelentene az önkormányzatnak az, ha a szülőktől az áremelést átvállalnák? Ezen a számoláson a pénzügyes kollégák több órát dolgoztak.

**Dévai Margit** képviselő elmondta, hogy nem az volt az szándéka, hogy ekkora munkát adjon a kollégáknak, csak azt kérte a jegyzőtől, hogy nézzenek utána, milyen megoldások jöhetnének szóba, hogyan tudnának pozitív döntést hozni? Köszöni a jegyzőnek, hogy ilyen precíz.

**Berg Csaba** polgármester elmondta, hogy nem tartja a fenti javaslatot elfoghatónak, a bérlő bérleti díjának 50%-os elengedését tartja reálisnak. Volt több hónap, amikor a vállalkozó nem fizetett, júniustól fizet teljes összeget, rendezvényei vannak, az élet nem áll meg, az étkezésért az önkormányzat jó pénzt fizet jelenleg is az vállalkozónak.

**Dr. Tóth Attila** jegyző elmondta, hogy a veszélyhelyzeti díjstop 2021. december 31-ig szólt, ez módosításra került 2022. június 30-ig. Ez a jogszabály megjelenése nem teszi lehetővé az étkezési térítési díjak emelését a veszélyhelyzet ideje alatt és új díjat sem állapíthat meg. Elmerült a képviselői kérdésben. A vállalkozó bérleti díj elengedésében gondolkodik. Dévai Margit képviselő kérése volt, hogy készüljön kimutatás arra vonatkozóan, ha az önkormányzat átvállalja a szülői többletfizetési részt. Ami már most látható, hogy a 2022-es évre az önkormányzat 5 millió forinttal kevesebb támogatást fog kapni. A normatíva a 18 millió forint helyett, 13 millió forint lesz.

A kiküldött táblázat jól mutatja, hogy a 2021.-es évben az étkezésért fizetett díj 26 millió forint volt, a vállalkozó által kért áremelés után pedig 30 millió forint lenne, tehát 4 millió forintot kellene átvállalni, jelenleg nagyon kevés fizetős gyermek van. Ha számoljuk az 5 millió forintos normatíva elvonást és a 4 millió forintot az áremelés miatt, az összesen 9 millió forintot jelent.

A bérleti díj 1.311.000.-Ft. A vállalkozó első körös kérése ennek elengedése volt, mert bevétel híján ez nem teljesíthető. A veszélyhelyzet után lehet díjat emelni. A rövid élelmiszerlánc is növelni fogja a költségeket.

**Dr. Balázs Dalma Brigitta** képviselő a teljes bérleti díj elengedését javasolja a veszélyhelyzet végéig, egyelőre június 30-ig.

**Dévai Margit** képviselő továbbra is kitart a számok mellett. Az évvégén kaptak támogatást a nyugdíjasok, a betegek, csak a gyerekes családok nem, akik legjobban rá vannak szorulva. Most kell nekik bölcsen a lakosságról gondoskodniuk és átvállalni ezt a költséget, a családok mellé állni. Szerinte negatív a kiskereskedelmi láncolat a vállalkozásra nézve, nyitott a piac, eddig ott tudott vásárolni, ahol olcsó volt, ezen túl pedig ott, ahol a törvény engedi, ez a minőség rovására is mehet, az ételen nem spórolhatnak, fontos, hogy jó színvonalú étkezés legyen. Június 30-ig történhet változás, addig javasolja átvállalni a díjat és utána visszatérnek erre. Januártól hatalmas élelmiszerdrágulást jósolnak, ez csak rosszabb lesz, sajnálja a vállalkozót, hogy ilyen nehéz helyzetbe került.

**Berg Csaba** polgármester elmondta, hogy mindenki észreveszi az áremelést. Hidas lakossága nagyon támogatva van, nagy többség ingyen kapja az étkezést. A beszerzésre nincs rálátásuk. Érdeklődött a környező települések díjairól, 650.-Ft-tól 800.-Ft-ig terjed, Hidason az emelés után a háromszori étkezés 1240.-Ft lett volna. Úgy érzi, az önkormányzat pénzét védeni kell.

**Dévai Margit** képviselő szerint a számadatokhoz hozzátartozik, hogy saját konyhán, hány főre főznek, milyen személyzet van, más a járulékos költség mindenhol.

**Dévai Margit** képviselő szerint a díjstop csak arra vonatkozik, hogy a szülőknek nem számlázhatják tovább az áremelést, arra viszont nem, hogy az önkormányzat nem emelhet árat. Egyértelmű, amikor a kormányrendelet felülír egy önkormányzati rendeletet, akkor az semmissé válik, de szerinte ilyenkor a döntésük érvényes, de nem hatályos lesz.

**Dr. Tóth Attila** jegyző kiemelte, hogy az önkormányzatnak a törvényességi hierarchiát be kell tartania, amiben a rendelet legalul helyezkedik el. Ha az önkormányzat egy törvénnyel ellentétes döntést hoz, az örvényességi felügyeleti eljárást von maga után, és nem szeretne védiratot írogatni egy esetleg nyilvánvalóan törvénnyel ellentétes döntés alapján, ezért arra kéri a képviselőket, hogy jogkövető módon döntsenek most.

**Fényes Endre** képviselő kérdése, hogy a hatálybalépésről újra kell majd dönteni vagy hatályba lép a rendeletük pl. nyáron?

**Dr. Tóth Attila** jegyző válaszában elmondta, hogy újra kell majd dönteniük és hatályba léptetni a térítési díj rendeletet, ha a veszélyhelyzet megszűnik.

**Berg Csaba** polgármester kiemelte, hogy a veszélyhelyzetre tekintettel kérte a Hargita étterem üzemeltetője a bérleti díj elengedését, csökkentését. Az önkormányzat korábban 50 %, majd 100 %-os bérleti díj elengedést szavazott meg, most a testületnek szükséges újra döntenie az elengedés mértékéről.

**Dévai Margit** képviselő kiemelte, hogy neki is volt egy javaslata, miszerint a térítési díj különbözetet vállalja át a testület a szülőktől június 30-ig, kéri, hogy erről is szavazzanak. Az egyesületek háza lebontásra került, annak a felújítására szánt 5 millió forint meg kell legyen a költségvetésben. Sok évig költségvetés készítésében dolgozott ő is, tudja, hogyan kell ez működjön, hogy a megmaradt pénzt feladattal terhelten félretenni.

**Dr. Tóth Attilajegyző összegezve az elhangzottakat** elmondta, Dévai Margit képviselő határozati javaslata az volt hogy az önkormányzat vállalja át a díjemelkedés mértékét. Először erről kellene szavazni. Ezt követően amennyiben nem kerül elfogadásra a polgármester úrtól a bérleti díj 50 %-ának elengedése, míg Dr. Balázs Dalma Brigitta képviselőtől a bérleti díj 100 %-os elengedése javaslatok hangzottak el, kéri, hogy szavazzanak erről először a 100%-os díjmérséklésről , majd ezt követően ha szükséges az 50%-os díjmérséklésről.

**Dr. Tóth Attila**jegyző Dévai képviselő korábbi észrevételére válaszolva elmondta, hogy a költségvetési év január 1-től december 31-ig szól. A pénzmaradványt nem jogcímenként teszik félre, hanem az általános tartalékba kerül bele. Jelentős támogatást kapnak az egyesületek is, az általuk fel nem használt támogatás is belemegy a közösbe. Kéri a képviselőket, hogy szavazzanak első körben arról, hogy az önkormányzat a 2022. évi költségvetése terhére teljes egészben átvállalja a vállalkozó által kért és a szülők által fizetett térítési díj áremelés különbözetét, kb. 2,5 millió forintot?

Apolgármester ezt követően szavazásra bocsájtotta **Dévai Margit képviselő javaslatát,** miszerint az étkeztetési térítési díjak átlagosan 15%-os tervezett emeléséből keletkező kiadásokat az önkormányzat vállalja át, annak érdekében, hogy az igénybe vevők részére ne történjen díjemelkedés, és az étkeztetést biztosító vállalkozó költségei is megtérüljenek.

A képviselő-testület 4 igen szavazattal, 1 ellenszavazattal és 2 tartózkodással az alábbi határozatot hozta:

**Hidas Község Önkormányzat Képviselő-testületének**

**75/2021. (XII.13.) számú határozata**

Hidas Község Önkormányzat képviselő-testülete ügy döntött, hogy nem vállalja át Ferenc Zsolt vállalkozó 2022. évre vonatkozó étkezési térítési költségek átlagos 15%-os emelése esetén jelentkező többletköltségek megtérítését.

Határidő: azonnal

Felelős: Berg Csaba polgármester

**Dr. Tóth Attila** jegyző kéri a képviselőket, hogy szavazzanak arról, hogy a Hargita étterem –üzemeltetője: Ferencz Zsolt- bérleti díját 100%-ban elengedik a veszélyhelyzet fennállásáig.

A polgármester ezt követően szavazásra bocsájtotta a Dr. Balázs Dalma képviselő indítványát a Hargita étterem bérleti díjának a veszélyhelyzet fennállása idejére történő 100%-osmérsékléséről.

A képviselő-testület 4 igen szavazattal, 3 ellenszavazattal és 2 tartózkodással az alábbi határozatot hozta:

**Hidas Község Önkormányzat Képviselő-testületének**

**76/2021. (XII.21.) számú határozata**

Hidas Község Önkormányzat képviselő-testülete ügy döntött, hogy a településen a közétkeztetést ellátóFerenc Zsolt vállalkozó részére a veszélyhelyzet fennállásának időtaramára 2022. június 30. napjáig az önkormányzat tulajdonában álló Hargita étterem bérleti díjának 100%-át elengedi, az Átmeneti tv. 147. §-ában foglalt díjemelési moratórium miatt kieső bevételei kompenzálása érdekében.

Határidő: azonnal

Felelős: Berg Csaba polgármester

**Dr. Tóth Attila jegyző** elmondta, hogy mivel a testület elfogadta a 100%-os bérleti díj elengedését a polgármester úr 50 %-os mértékű indítványát már nem szükséges szavazásra bocsájtani.

**Berg Csaba** polgármester elmondta, hogy az közösségiATM telepítésétaz első negyed évre vállalta a szolgáltató

Tekintettel arra, hogy az ülésen több kérdés, észrevétel, indítvány nem hangzott el a polgármester a képviselő-testület ülését berekesztette.

kmf.

|  |  |
| --- | --- |
| Berg Csabapolgármester | Dr. Tóth Attila jegyző |